钦定古今图书集成/明伦汇编/交谊典/第058卷 > 《多丽》〈春日燕集〉宋·聂冠卿
## 钦定古今图书集成/明伦汇编/交谊典/第058卷 > 《多丽》〈春日燕集〉宋·聂冠卿

“想人生、美景良辰堪惜。向其间、赏心乐事，古来难是
并得。况东城、凤台秘苑，泛晴波、浅照金碧。露洗华桐，
烟霏丝柳，绿阴摇曳，荡春一色。画堂迥、玉簪环珮，高
会尽词客。清欢久、重然绛蜡，别就瑶席。有翩若、惊
鸿体态，暮为行雨标格。逞朱唇、缓歌妖丽，似个流莺
乱花隔。慢舞萦回，娇鬟低躲，腰肢纤细困无力。忍分
散”、彩云归后，何处更寻觅。休辞醉。明日好花，莫谩轻
掷。